A BIZOTTSÁG HATÁROZATA

(2002. november 22.)

a 66/404/EGK és a 71/161/EGK tanácsi irányelv követelményeinek nem megfelelő erdészeti szaporítóanyagok ideiglenes forgalomba hozatala engedélyezésének tekintetében a tagállamok felhatalmazásáról szóló 2001/765/EK határozat módosításáról

[az értesítés a C(2002) 4525. számú dokumentummal történt]

(EGT vonatkozású szöveg)

(2002/919/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, az erdészeti szaporítóanyagok forgalmazásáról szóló, 1966. június 14-i 66/404/EGK tanácsi irányelvre[1] és különösen annak 15. cikke (1) bekezdésére,

tekintettel a legutóbb Ausztria, Finnország és Svédország csatlakozási okmányával módosított, a Közösségen belül forgalmazott erdészeti szaporítóanyagokra vonatkozó külső minőségi előírásokról szóló, 1971. március 30-i 71/161/EGK tanácsi irányelvre[2] és különösen annak 15. cikkére,

tekintettel öt tagállam által benyújtott kérelemre,

mivel:

(1) Bizonyos tagállamokban jelenleg nem termelnek eleget a mellékletben megadott fajok szaporítóanyagaiból, aminek az a következménye, hogy nem lehet kielégíteni ezeknek a tagországoknak az említett fajoknak a 66/404/EGK irányelv és a 71/161/EGK irányelv rendelkezéseivel összhangban lévő szaporítóanyagaira vonatkozó igényeit.

(2) Más tagállamok és harmadik államok nincsenek abban a helyzetben, hogy a vonatkozó fajok szaporítóanyagaiból elegendő mennyiségű és a Közösségi szaporítóanyagokéval megegyező garanciákkal rendelkező, valamint a 66/404/EGK irányelv és a 71/161/EGK irányelv rendelkezéseinek megfelelő szaporítóanyagot biztosítsanak.

(3) Ennek megfelelően az érintett tagállamok, nevezetesen Dánia, Franciaország, Írország, Hollandia és az Egyesült Királyság ezen irányelvek alapján arra kérte a Bizottságot, hogy engedélyezze számukra, hogy olyan vetőmagokat fogadjanak el forgalomba hozatal céljából, melyek az azokban az irányelvekben meghatározottakhoz képest kevésbé szigorú követelményeknek felelnek meg.

(4) A hiány fedezésének érdekében a jelentkező tagállamoknak engedélyezni kell, hogy átmeneti időre engedélyezzék a vonatkozó fajok olyan vetőmagjainak forgalomba hozatalát, amelyek kevésbé szigorú követelményeknek felelnek meg.

(5) Hivatkozva a 2001/765/EK bizottsági határozat[3] 6. cikkére, az erdészeti szaporítóanyagok biológiai körforgása miatt szükséges engedélyezni az e határozat szerint engedélyezett készletek forgalomba hozatalát azok kimerüléséig.

(6) Genetikai okok miatt a vetőmagokat a származási helyükön, a kérdéses fajok természetes élőhelyén kell gyűjteni, és a vetőmagok azonosságát a lehető legszigorúbb garanciákkal kell biztosítani.

(7) A vetőmagokat csak akkor lehet forgalomba hozni, ha a kérdéses vetőmag bizonyos adatait tartalmazó dokumentum kíséri.

(8) Bármely tagállamnak engedélyezni kell, hogy a területén olyan vetőmagok forgalomba hozatalát engedélyezze, melyek a származási hely tekintetében kevésbé szigorú követelményeknek felelnek meg, ha az ilyen vetőmagok forgalomba hozatalát e határozat szerint Dániában, Franciaországban, Írországban, Hollandiában és az Egyesült Királyságban is engedélyezték.

(9) A 2002/17/EK határozattal[4] módosított 2001/765/EK határozatot ennek megfelelően módosítani kell.

(10) Az e rendeletben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,

ELFOGADTA EZT A HATÁROZATOT:

1. cikk

A 2001/765/EK határozat 6. cikke a következő bekezdéssel egészül ki:

"Mindazonáltal az e határozat szerint jóváhagyott, és 2002. december 31. előtt felhalmozott erdészeti szaporítóanyagokat készleteik kimerüléséig forgalomba lehet hozni."

2. cikk

A 2001/765/EK határozat melléklete az ennek a határozatnak a mellékletében meghatározottak szerint módosul.

3. cikk

Ennek a határozatnak a tagállamok a címzettjei.

Kelt Brüsszelben, 2002. november 22-én.

a Bizottság részéről

David BYRNE

a Bizottság tagja

MELLÉKLET

A 2001/765/EK határozat I. melléklete a következőképpen módosul:

1. a "Larix leptolepis, kg" fejlécű oszlopban a Franciaországra vonatkozó szövegben a "70" helyébe "85" lép;

2. a "Larix leptolepis, kg" fejlécű oszlopban a Hollandiára vonatkozó szövegben a "20" helyébe "40" lép;

3. a "Larix leptolepis, kg" fejlécű oszlopban az Egyesült Királyságra vonatkozó szövegben a "100" helyébe "300" lép;

4. a "Pinus strobus, kg" fejlécű oszlopban a Hollandiára vonatkozó szövegben a "25" helyébe "35" lép;

5. a "Picea sitchensis, kg" fejlécű oszlopban a Franciaországra vonatkozó szövegben a "40" helyébe "65" lép;

6. a "Picea sitchensis, kg" fejlécű oszlopban az Egyesült Királyságra vonatkozó szövegben a "300" helyébe "450" lép;

7. a "Pseudotsuga taxifolia, kg" fejlécű oszlopban a Franciaországra vonatkozó szövegben a "760" helyébe "1 360" lép;

8. a "Pseudotsuga taxifolia, kg" fejlécű oszlopban a Hollandiára vonatkozó szövegben a "15" helyébe "30" lép;

9. a"Pseudotsuga taxifolia, kg" fejlécű oszlopban az Egyesült Királyságra vonatkozó szövegben a "350" helyébe "650" lép;

10. a "Fagus sylvatica L., kg" fejlécű oszlopban a Dániára vonatkozó szövegben a "10 000" helyébe "12 300" lép;

11. a "Larix decidua Mill., kg" fejlécű oszlopban a Dániára vonatkozó szövegben a "40" helyébe "150" lép;

12. a "Larix decidua Mill., kg" fejlécű oszlopban a Franciaországra vonatkozó szövegben a "300" helyébe "315" lép;

13. a "Pinus nigra Arnold, kg, Provenance" fejlécű oszlopban a Franciaországra vonatkozó "-" és "-" jelzés helyébe "20" illetve "BG (Kunstendil)" lép;

14. a "Quercus pedunculata Ehrh, kg, Provenance" fejlécű oszlopban az Írországra vonatkozó "-" és "-" jelzés helyébe "3 000"-re illetve "EK (IRL/OEP)" lép;

15. a "Quercus sessiliflora Sal., kg" fejlécű oszlopban a Dániára vonatkozó szövegben a "113 000" helyébe "142 000" lép;

16. a "Quercus sessiliflora Sal., kg, Származás" fejlécű oszlopban az Írországra vonatkozó "-" és "-" jelzés helyébe "4 000" illetve "EK (IRL/OEP)" lép;

17. a "Quercus sessiliflora Sal., kg" fejlécű oszlopban az Egyesült Királyságra vonatkozó szövegben a "25 000" helyébe "29 000" lép.

[1] HL L 125., 1966.7.11., 2326/66.

o.

[2] HL L 87., 1971.4.17., 14. o.

[3] HL L 288., 2001.11.1., 40. o.

[4] HL L 6., 2002.1.10., 63. o.